Poopósjøen

Poopósjøen var en stor saltsjø som lå i en forsenkning på høysletta Altiplano i de bolivianske Andesfjellene. Det var den nest største innsjøen i Boliva, etter Titicacasjøen. 

Endringer i klimaet har i de senere år ført til en tredobling av fordampningen fra denne grunne sjøen, og det ble i 2015 meldt at den var tørket ut.

Poopósjøens område ligger høyt over havet i den østlige delen av departementet Oruro. Tilførselen av vann har hovedsakelig kommet fra elva Desaguadero som kommer fra Titicacasjøen. Vannet har drenert ut fra sjøen til saltsletta Salar de Coipasa og så fordampet. Siden Poopósjøen lå så høyt over havet og var så grunn (normalt mindre enn 3 meter dyp), var den veldig sårbar for endringer i nedbørsmengder og andre klimaforandringer. Vannivået i Poopósjøen var av stor betydning, siden sjøen var et viktig stoppested for trekkfugler, blant andre flamingoer. 

I 2002 ble innsjøen og området rundt utnevnt som et verneverdig våtmarksområde under Ramsar-konvensjonen.

Referanser

Eksterne lenker 
 

Innsjøer i Bolivia
Endorheiske innsjøer
Ramsarområder